II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/35814)
  + [Valencià](/va/acuerdo/35174)






Selector de idioma

Leer

* [Español](/es/acuerdo/35033)
* [Valencià](/va/acuerdo/35666)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT[Butlletí Oficial Universitat d'Alacant](/ca/Publicacion)
==============================================================================================================================================

Secretaria General

Butlletí Oficial Universitat d'Alacant





II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

Data d'aprovació
:   20/02/2023

Data de publicació
:   21/02/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/35105)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/35227)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/35566)
  + [Compartir acuerdo en 

    X](https://twitter.com/intent/tweet?via=UA_Universidad&text=II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT&url=https://www.boua.ua.es/va/acuerdo/35880)

**Títol:** II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 20 de febrer de 2023

II CONVOCATÒRIA CONCURS DE POESIA DE LA PLATAFORMA INTERACTUA - UNIVERSITAT D'ALACANT

1.    Objecte de la convocatòria i procediment de concessió

La Plataforma InteractUA de joves artistes i creadors de la Universitat d'Alacant és un espai de trobada i promoció de l'alumnat de la Universitat d'Alacant que practica alguna disciplina artística.

El concurs de poesia pretén ser un aparador de les creacions més innovadores, i donar suport al talent creatiu i artístic de l'alumnat de la nostra Universitat.

A través d'aquest concurs se seleccionaran diferents propostes literàries en format de textos poètics per a la participació en el Recital de Poesia Jove de la Plataforma InteractUA del Dia de la Poesia 2023, com també per a formar part del poemari que s'editarà amb les propostes seleccionades.

2.    Requisits de les persones beneficiàries

Podrà participar-hi estudiantat que durant el curs 2022-2023 estiga matriculat en la Universitat d'Alacant i forme part de la plataforma InteractUA.

Els textos presentats a concurs s'adequaran a les característiques següents:

·      La temàtica és lliure.

·      S'acceptaran textos en castellà, valencià i anglès.

·      En els poemes s'acceptarà tant de vers rimat, vers lliure o poesia en prosa, i el poema o conjunt de poemes serà d'un màxim de 50 versos i, en el cas de poemes en prosa, d'un màxim de 50 línies.

No s'admetran aquelles participacions que no complisquen els requisits establits en aquestes bases.

També podran excloure's els poemes que resulten ofensius, discriminatoris o generen sospites de plagi. En cas de sospites de plagi, s'obrirà un procediment d'investigació i, si se'n demostrara, la persona interessada quedarà automàticament exclosa del procés, sense perjudici de les posteriors mesures legals oportunes.

3.    Nombre i dotació dels premis

Es concediran fins a un màxim de 3 premis, un per llengua en el qual s'haja presentat (un en castellà, altre en valencià i, finalment, altre en anglès) de 100 euros bruts cadascun.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'obrirà a partir de l'endemà de la publicació d'aquestes bases fins al 10 de març de 2023 a les 23.59 h.

4.2 Procediment de presentació

Les inscripcions es faran a través del següent qüestionari [d'UACloud](https://cvnet.cpd.ua.es/uaCuestionarios/acceso/preguntas.aspx?idcuestionario=163480&idioma=ca), que es pot trobar en el web de la Plataforma InteractUA <https://cultura.ua.es/va/interactua/interactua.html>

En aquest formulari s'adjuntarà la documentació següent:

·    Fitxa de matriculació (que es pot obtenir des d'UACloud)

·    Obra presentada

5.    Criteris d'adjudicació

La concessió dels premis es realitzarà seguint els criteris següents:

1.    Originalitat. Valoració fins a un 40%.

2.    Connexió i coherència entre forma i contingut. Valoració fins a un 20%.

3.    Criteris estilístics com ritme, musicalitat, profunditat, capacitat de suggeriment, utilització de recursos poètics i utilització singular del llenguatge. Valoració fins a un 40%.

6.    Òrgan gestor i comissió de valoració

6.1 Òrgan gestor

L'òrgan gestor de la convocatòria, la vicerectora de Cultura, Esport i Extensió Universitària, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és el Servei de Cultura.

Contacte:

·        A/e: [hqmpcfzqol@tj.nv](mailto:zahvgkircl@ge.cv)

·        Telèfon: 291 88 53 98 (ext. 2795)

Quan la sol·licitud no reunisca els requisits o no s'hi adjunte la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió de Valoració realitzarà l'examen i avaluació de les sol·licituds presentades, com també la consegüent proposta de concessió i denegació dels premis.

La comissió tindrà la següent composició:

Presidència:

- Una persona del cos tècnic adscrita al Servei de Cultura.

Secretaria:

- La persona coordinadora de la plataforma InteractUA adscrita al Servei de Cultura.

Vocals:

- Una figura rellevant de la poesia alacantina.

- Una persona del professorat del grau en Filologia.

- Una persona del professorat del grau en Estudis Anglesos.

Tots i cadascun dels membres integrants de la Comissió de Valoració hauran d'emplenar i signar el [document DACI](https://sc.ua.es/es/subvenciones/unidad-subvenciones/documentacion-y-guias.html) que es troba en l'annex I d'aquestes bases.

7.    Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web <https://cultura.ua.es/interactua>, que substitueix la notificació a les persones interessades i té els mateixos efectes.

La proposta de resolució provisional dels premis es publicarà a partir del 12 de març. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Després de transcórrer aquest termini i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8.    Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció en la línea de subvención 2023LS0020, del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació màxima d'aquesta convocatòria és de 450 € i es troba consignada en la clau orgànica capítol 4 del centre de despesa del Servei de Cultura 75.17.1P.14.42. L'execució d'aquesta dotació està supeditada a la disponibilitat de liquiditat de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació de la persona beneficiària

Per a beneficiar-se d'aquesta convocatòria, les persones participants hauran de complir els requisits expressats en l'apartat núm. 2, com també la documentació que fora requerida, si escau, per a justificar-la.

A més, les persones guanyadores hauran de participar en el Recital del Dia de la Poesia, que serà organitzat per la Universitat d'Alacant durant 2023.

10. Protecció de dades de caràcter personal

De conformitat amb el que disposa la legislació vigent en matèria de protecció de dades, s'informa les persones participants que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el consentiment expressat en la sol·licitud de participació. En el marc dels tractaments esmentats, les dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada fins a la publicació de la següent convocatòria.

Les persones participants poden exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Poden, així mateix, posar-se en contacte amb el delegat de Protecció de Dades a través de l'adreça [zqz@rh.ak](mailto:gpg@zj.dl).

La informació addicional i detallada sobre protecció de dades, els seus drets i la política de privacitat de la Universitat d'Alacant poden consultar-la en l'enllaç següent: <https://seuelectronica.ua.es/es/privacidad.html>.

11. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 14 de febrer de 2023

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu

ANNEX I

DECLARACIÓ D'ABSÈNCIA DE CONFLICTE D'INTERESSOS (DACI)

·   Nom de la convocatòria:

·   Unitat administrativa de referència:

A fi de garantir la imparcialitat en la convocatòria de subvenció referenciada, els sotasignats, com a personal integrant de la Comissió de Valoració d'aquest procés, declaren:

Primer. Estar informats del següent:

1)    Que l'article 61.3 «Conflicte d'interessos», del Reglament (UE, Euratom) 2018/1046 del Parlament Europeu i del Consell, de 18 de juliol (Reglament financer de la UE) estableix que «existirà conflicte d'interessos quan l'exercici imparcial i objectiu de les funcions es veja compromès per raons familiars, afectives, d'afinitat política o nacional, d'interès econòmic o per qualsevol motiu directe o indirecte d'interès personal.»

2)    Que l'article 64 «Lluita contra la corrupció i prevenció dels conflictes d'interessos» de la Llei 9/2017, de 8 de novembre, de contractes del sector públic té la finalitat d'evitar qualsevol distorsió de la competència i garantir la transparència en el procediment i assegurar la igualtat de tracte a tots els candidats i licitadors.

3)    Que l'article 23 «Abstenció» de la Llei 40/2015, d'1 octubre, de règim jurídic del sector públic estableix que hauran d'abstenir-se d'intervenir en el procediment «les autoritats i el personal al servei de les administracions en els quals es donen algunes de les circumstàncies assenyalades en l'apartat següent», que són:

a)     Tenir interès personal en l'assumpte de què es tracte o en altre en la resolució del qual poguera influir la d'aquell/a; ser administrador/a de societat o entitat interessada, o tenir qüestió litigiosa pendent amb algun/a interessat/da.

b)     Tenir un vincle matrimonial o situació de fet assimilable i el parentiu de consanguinitat dins el quart grau o d'afinitat dins el segon amb qualsevol de les persones interessades, amb els/les administradors/es d'entitats o societats interessades i també amb els/les assessors/es, representants legals o mandataris/àries que intervinguen en el procediment, com també compartir despatx professional o estar associat amb aquests/es per a l'assessorament, la representació o el mandat.

c)     Tenir amistat íntima o enemistat manifesta amb alguna de les persones esmentades en l'apartat anterior.

d)     Haver intervingut com a perit o com a testimoni en el procediment de què es tracte.

e)     Tenir relació de servei amb persona natural o jurídica interessada directament en l'assumpte, o haver-li prestat en els dos últims anys serveis professionals de qualsevol tipus i en qualsevol circumstància o lloc.

Segon. Que no es troben incursos en cap situació que puga qualificar-se de conflicte d'interessos de les indicades en l'article 61.3 del Reglament financer de la UE i que no concorre en ells/es cap causa d'abstenció de l'article 23.2 de la Llei 40/2015, d'1 d'octubre, que puga afectar el procediment de licitació.

Tercer. Que es comprometen a posar en coneixement de l'òrgan de contractació, sense dilació, qualsevol situació de conflicte d'interessos o causa d'abstenció que done o poguera donar lloc a aquest escenari.

Quart. Que es té coneixement que una declaració d'absència de conflicte d'interessos que es demostre que siga falsa implicarà les conseqüències disciplinàries/administratives/judicials que establisca la normativa d'aplicació.

Firmant núm. 1:

Firmant núm. 2:

Firmant núm. 3:

Firmant núm. 4:

Firmant núm. 5:





[Carretera Sant Vicent del Raspeig s/n  
03676 Sant Vicent del Raspeig - Alacant  
 Tel. 76 493 1530 - Fax 36 296 0215](https://www.google.es/maps/@66.330297,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12560&trk=tyah&trkInfo=tarId%1B8448154917479%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)